
1. Indicació de l’aprovació de les Bases Reguladores Específiques i diari oficial on s’han publicat
La Junta de Govern del 5 de març de 2025 s’aproven les bases específiques reguladores del concurs Jocs Florals de Martorelles 2025, publicades al BOP amb número de registre 202510048935 el dia 10 de març de 2025.
2. Quantia total màxima de les subvencions a atorgar i consignació pressupostària
El pressupost màxim que es destinarà aquest any 2025 per a la concessió dels premis objecte de la present convocatòria serà de 150€ i anirà a càrrec de l’aplicació 6000.3340.22609 Despeses de promoció i programació cultural i patrimoni. 
No podran atorgar-se subvencions per import superior a l’esmentat.
3. Objecte, condicions i finalitat de les subvencions
L’objecte de la present convocatòria és regular i fixar els criteris i el procediment de participació als Jocs Florals 2025 que es celebrarà el dia 23 d’abril 2025. 
Els premis concedits a l’empara d’aquesta convocatòria, s’hauran de destinar a finançar els usuaris guanyadors de les cinc categories establertes a les bases del concurs Jocs Florals 2025 prevista pel proper dimecres 23 d’abril.
4. Procediment de concessió
L’òrgan competent per a la instrucció i la proposta de concessió del premi serà la Regidoria de Cultura.
5. Requisits per la sol·licitud i forma d’acreditar-los
Podran ser beneficiaris dels premis dels Jocs Florals 2025 qualsevol persona física que vulguin participar als “Jocs Florals de Martorelles 2025”, sempre i quan acreditin suficientment la seva identitat al formulari d’inscripció facilitat per l’organització omplint-lo correctament i facilitant els annexes demandats.
El termini per fer la inscripció telemàtica s’obrirà l’endemà de la publicació de la present convocatòria al Butlletí Oficial de Barcelona (BOP) fins el divendres 4 d’abril de 2025 i es podrà fer efectiva a través  d’un formulari web ubicat a la pàgina de l’Ajuntament de Martorelles www.martorelles.cat o presencialment a la biblioteca municipal Lolita Milà en horari de dilluns a divendres 15:00h a 19:30h.
El Departament de Cultura es reserva el dret a incorporar participants fora de termini per motius tècnics. 

El concurs es divideix en les següents categories d’edat el guanyador de cada una de les quals rebrà el premi:
1. Cicle Inicial d’Educació Primària
1. Cicle Mitjà d’Educació Primària
1. Cicle Superior d’Educació Primària
1. ESO
1. Majors de 16 anys
La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquen a l’article següent.
6. Documents que han d’acompanyar a la sol·licitud
Per poder inscriure’s correctament caldrà omplir el formulari amb les següents dades:

a. Nom i cognoms de la persona participant.
b. Correu electrònic i telèfon de la persona participant o en cas de ser menor d’edat, del seu pare, mare o tutor/a legal.
c. Indicar la categoria d’edat a la que es presenta.
d. En format PDF l’obra presentada al concurs signada amb un pseudònim.

7. Termini, forma i  lloc de presentació de les sol·licituds
El termini per fer la inscripció s’obrirà l’endemà de la publicació de la present convocatòria al Butlletí Oficial de Barcelona (BOP) fins el dia 4 d’abril de 2025 i es podrà fer efectiva:
· Telemàticament: A través d’un formulari web ubicat a la pàgina de l’Ajuntament de Martorelles www.martorelles.cat 
· Presencialment a la biblioteca municipal Lolita Milà en horari de dilluns a divendres 15:00h a 19:30h.
La presentació de la sol·licitud de subvenció pressuposa el coneixement i l’acceptació de les normes que la regulen. 
8. Rectificació de defectes o omissions en la documentació
En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.
9. Òrgans competents per a la instrucció i la proposta de concessió
L’òrgan competent per a la instrucció i la proposta de concessió dels premis serà la regidoria de Cultura.
L’òrgan responsable de la resolució del procediment per a l’atorgament dels premis serà aquella que es determini d’acord amb la normativa sobre delegacions de competències i atribucions d’òrgans de l’Ajuntament diferents del Ple.
L’òrgan competent per a la concessió podrà, discrecionalment, deixar desert el concurs o no esgotar el crèdit total previst.
10. Termini de resolució i de notificació 
S’examinaran conjuntament, en un sol procediment totes les sol·licituds presentades dins del termini establert, i es resoldrà en un únic acte administratiu.
El termini per a l’atorgament de les subvencions serà, com a màxim, fins a la celebració de la diada de Sant Jordi el dia 23 d’abril 2025, quan es celebrarà el certamen dels Jocs Florals 2025.
11. Règim de recursos
La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.
Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.
12. Criteris objectius d’atorgament de la subvenció
El premi de cada categoria s’atorgarà establint el guanyador o guanyadora de cadascuna després d’una valoració objectiva de totes les obres presentades. Aquesta valoració serà realitzada per les persones que formen part del jurat, tal com s’especifica a les bases del concurs.
13. Mitjans de notificació o publicació
Un cop acordada la concessió dels premis, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 40 de la Llei 39/2015, d’1 d’octubre, de Procediment Administratiu Comú de les Administracions Públiques.

